****

**Sporty 90-tall møter det stilrene og feminine i KappAhls vårkolleksjon 2015**

**Contemporary**

Storby møter sport med rette linjer, detaljerte, kraftige og nyskapende mønsterbilder hvor 90-tallet er inspirasjonskilde. Detaljer som glidelåser, sportpipings og mansjetter i ribbestrikk fremhever det sporty i temaet. Kolleksjonen går i svart og hvitt med aksentfarger i neongult, mint og en klar blekrosa tone. Klassiske dyremønstre og perlemorstrykk er gjennomgående og sees blant annet på bomberjakken som er et av nøkkelplaggene i kolleksjonen sammen med den vide culottebuksen.

**Casual**

Motevåren hos KappAhl har også en myk og smidig silhuett som fremmer bevissthet. Detaljdekorerte plagg med sjenerøs passform setter stilen. Utvasket hvit og blå denim er gjennomgående farger i kolleksjonen som matches med grønne og brente røde toner. Bohemstil, frynser og draperinger står for de mykere elementene i kolleksjonen. Langt og kort mikses, og den lange kåpen er ett av nøkkelplaggene i temaet.

**Modern Classic**

Stilrent, elegant og feminint er stikkord for KappAhls moderne klassiker hvor den velsydde dressjakken og penneskjørtet er nøkkelplagg. Det svarte og hvite er basis for temaet med innslag av lysere nyanser i grått, blått og rosa. Geometriske mønstre som subtile striper, ruter og prikker pryder plaggene og bidrar til elegansen i kolleksjonen.

**Hampton Republic 27**

Hampton Republic 27 fortsetter i klassisk preppy stil med innslag av det marine, men introduserer i vår pastellfarger som mintgrønt, lys rosa og gult i kolleksjonen. Striper og strikket er like selvsagt i kolleksjonen som klassiske chinos og club-blazers. Detaljer som singoalla-utringning og det kabelstrikkede setter sitt preg på temaet.